Huvo ya Rixaka yi tumbuluxile Komiti ya Nkarhinyana ku kondletela nhlanganelo wa vuangameri eka mphakelo wa vukorhokeri ehansi ka nkongomelo lowu "Ku tirha swin'we ku endlela leswaku vukorhokeri bya risima byi fikelela vaaki". Matimba ya Komiti i ku lavisisa ku humelela loku nga kona mayelana ni ku nyikiwa ka vukorhokeri, nilaha ku nga va na ku kombisa ku vilela ni leswaku hi yihi mitlhontlho leyi nga kona leswaku ku ta andlariwa xiviko eka Huvo ya Rixaka lexi nga na swibumabumelo leswi nga erivaleni no fikeleleka na pulani leyi faneleke ku simekiwa.
Ku fikela sweswi, Komiti yi teke tendzo leti kondleteriweke etindhawini ta le matikoxikaya na le madorobeni, no vitana tinhlengeletano to twa miehleketo ya vaakatiko ePalamende na le ka swifundzhankulu. Tinhlengeletano to twa miehleketo ya vaakatiko ePalamende ti vile kona hi ti 2 - 4 Nyenyenyani 2010.
Hi nkarhi wa riendzo eka swifundzhankulu, Komiti yi ta endzela tindzhawu nkambelo no tihlanganisa na swirho swa vaakatiko, vatirhi va hofisi ya mfumoxikaya, vatirhi va hofisi ya mfumo wa swifundzhankulu, tikomiti ta wadi, minhlangano ya vaakatiko, na swirho swa minhlangano ya mabindzu. Tinhlengeletano leti ti ta va kona hi ti 17-21 Mudyaxihi 2010 eka swifundzhankulu swinharhu.